Cuneiform Tablet VS 26 112 (VAT 9215)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
šu-a-nu-um ra-bi-ṣú-um ša a-šùr-i-mì-tí DUMU šu-nu-nu iṣ-ba-at-ni-a-tí-ma um-ma šu-a-nu-um-ma a-na bu-za-zu-ma ṭup-pá-am ša a-lim{ki} a-šùr-i-mì-tí a-na ša-sú-ḫi-kà il₅-qé-a-am a-na-ku ra-bi-ṣú i-na ṭup-pí-im ša a-lim{ki} ta-na-sà-aḫ-ma a-ta ù a-šùr-i-mì-tí i-na a-lim{ki} ta-ta-wu-a ba-a-am a ma-lá ṭup-pí-im ša a-lim{ki} ú-sú-ùḫ-ma a-na bé-el a-wa-tí-kà i-na a-lim{ki} a-wa-ta-am dí-in ku-ṣú-um ik-ta-áš-dí la tù-ni-ḫi-ma KÙ.BABBAR ma-da-am la tù-ša-ag-mì-ri <big_gap> bu-za-zu šu-a-nim MAŠKIM e-pu-ul um-ma bu-za-zu-ma uš-kà-i-in a-na ṭup-pí-im ša a-lim{ki} ù MÀŠKIM ša bé-lí-a a-na-ku ù a-šùr-i-mì-tí ša a-na ra-bi-ṣú-tim <big_gap> bi-ni ki-ma <big_gap> <gap>-im <big_gap> i-na wa-aḫ-šu-ša-na <big_gap> KÙ.GI <big_gap> É a-šùr <big_gap> ḫa-bu-lam <big_gap> <gap>-bu-ma ṭup-pá-am ḫa-ar-ma-am ša dí-in da-a-a-ni ša bé-tim ú-kà-al bé-el a-wa-tí-a a-šur-i-mì-tí i-na 3 a-wa-tim ša na-ru-a-im lá-áp-ta-ni li-iz-ku-ra-ma IGI kà-ri-im ṣa-ḫe-er GAL lu-kà-i-ni-ma ù kà-ru-um ṭup-pí-a lu-la-pí-it-ma a-lu-um ù bé-lí dí-ni li-dí-in la ú-na-ḫa-ni ú šu-ma mì-ma a-wa-tám i li-bi-a i-šu a-li i-ra-de₈-e-ni i-na-sà bé-tí-a a-wa-tám la-dí-šu-um a-ṣé-er 10 ma-na KÙ.BABBAR qá-ta-tí-šu na-al-pu-ta-ku-ni ù ša-al-ṭam ḫa-bu-lá-ni ù-na-ḫa-ni ù KÙ.BABBAR ma-dam ú-ša-ag-ma-ra-ni a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI bu-ṣí-a DUMU ba-za-za IGI {d}en-LÍL-ba-ni DUMU iš-ma-a-šùr